যে তিনটি ফোন বাজারে আসতে চলেছে, তার মধ্যে সব থেকে দামি দুটোর নাম আইফোন টেন এস এবং টেন এস ম্যাক্স । নামেই আন্দাজ করতে পারছেন, টেন এস ছোট এবং টেন এস ম্যাক্স তার থেকে বড় হবে আকারে। অনুমান করা হচ্ছে, ছোট ফোনটির ডিসপ্লে ৫.৮ ইঞ্চি হবেএবং বড় ফোনটির ডিসপ্লে হবে ৬.৫ ইঞ্চি। এটাইএখনও পর্যন্ত সব থেকে ওজনে ভারী আইফোন হবে বলে মনে করা হচ্ছে। দুটো ফোনেই ডুয়াল ক্যামেরা নচ ইত্যাদি প্রযুক্তি হাজির থাকবে।বেজেল আরও ছোট হয়ে ফোনের ডিসপ্লের অংশ আরও বড় হবে বলে মনে করা হচ্ছে। সম্ভবত সব থেকে ক্ষমতাশালী এ১২ প্রসেসর থাকবে এতে।